सिटी रिपोर्टर पेंटिंग जिसमेंकई तरह के रंग हैं, कुछ आध्यात्म
सिटी रिपोर्टर पेंटिंग जिसमेंकई तरह के रंग हैं, कुछ आध्यात्म से जुड़ी हैं तो कुछ कुदरत की खूबसूरती से। यहां हम बात कर रहे हैं फोटो एग्जिबीशन मोटले ह्यूज-2 की। यहां पर 30 पेंटिंग्स डिसप्ले की गई हैं। श्रृंगार आर्ट गैलरी , #242, सेक्टर-16 में शनिवार से शुरु हुई इस आर्ट एग्जिबीशन की इनॉग्रेशन आईएएस ऑफिसर सुमिता मिश्रा ने की। एग्जिबीशन में देशभर के कुल आठ पेंटर्स आैर एक फोटोग्राफर ने हिस्सा लिया है। पेंटिंग की बात करें तो इसकी शुरुआत आर्टिस्ट मदन लाल की पेंटिंग से होती है। इसमें मदन लाल ने पक्षियों, जानवरों और बांसुरी को एक साथ पेश किया है, जिसमें भगवान कृष्ण को भी सिंबोलिक रूप में मोर पंख के साथ दिखाया गया है। हल्के पीले, लाल और हरे रंग में पेंटिंग एक आध्यात्मिक दर्शन की ओर भी ले जाती है। पेंटिंग बड़े कैनवास से लेकर छोटे कैनवास पर भी की गई हैं। इसके बाद आती है पेंटर अभिमन्यु शेखों की पेंटिंग, जिसमें भारत के तटीय क्षेत्रों को दिखाया गया है। इसमें शहरों की बिल्डिंग्स, समुद्र और रेलवे स्टेशन को दिखाया गया है। अगली पेंटिंग है लुधियाना की रीवा वर्मा की, जिन्होंने पेंटिंग किसी से सीखी नहीं है। एग्जिबीशन में इन्होंने बड़े कैनवास पर 25 लेयर से बनी पेंटिंग को प्रदर्शित किया है, साथ हीं एक पेंटिंग में दुर्गा मां के रूप को अपनी सोच से उतारा है। रीवा ने जूलरी डिजाइनिंग का कोर्स भी किया है, इसका अंदाजा पेंटिंग में दुर्गा माता के चित्र पर बने जेवरों से भी पता चलता है।
इस एग्जीबिशन में इंक आर्ट खास है...
hin_Deva hin_Deva awa_Deva